open-index/open-wikipedia-markdown huggingface dataset:
Žuvų migracija

**Žuvų migracija** − žuvų plaukimas į kitas vietas neršti, maitintis, žiemoti. Tai didesnio nei įprastai masto ir trukmės žuvų judėjimas.

Žuvys gali migruoti ne tik aktyviai, bet ir pasyviai, t. y. jas (daugiausia jų ikrus arba lervas, rečiau suaugusias žuvis) gali nešti jūrų arba upių srovės. Poreikį migruoti sukelia įvairūs veiksniai, pvz., lytinių produktų brendimas, tam tikra nutukimo būklė.

Manoma, kad sezoninė žuvų migracija yra susijusi su jų didesniais šansais išgyventi ir augti. Vadinasi, migruojantiems individams migracija yra naudinga − jie gali surasti daugiau maisto arba išvengti kokių nors jiems nepalankių veiksnių poveikio.

## Migracijų rūšys
**Neršto migracija** yra ryškiausia ir tolimiausia (iki kelių tūkstančių kilometrų). Neršto migracijos metu daugelio rūšių žuvys nesimaitina, o po neršto žūva. Daugelis jūrinių žuvų neršti plaukia prie krantų, kitos (pvz., baltasis paltusas) leidžiasi iš paviršiaus gilyn.

**Anadrominė migracija**, kai dauguma migruojančių žuvų gyvena jūrose, o neršti plaukia į upes. Anadrominiai migrantai yra daugiausia Šiaurės pusrutulio praeivės žuvys (pvz., silkinės, lašišinės, eršketinės).

**Katadrominė migracija**, kai žuvys (jų nėra daug) auga ir maitinasi upėse, o neršti plaukia į jūras. Katadrominiai migrantai yra, pvz., upiniai unguriai, kai kurios grundalų rūšys.

**Mitybos migracija** − tai žuvų plaukimas į vietas, kur daugiau maisto. Praeivės žuvys plaukia į atvirą jūrą arba į apysūrius vandenis prie upių žiočių atsiganyti.

**Žiemojimo migracija** būdinga daugeliui jūrinių ir praeivių žuvų. Iš šaltesnių vandenų žuvys plaukia žiemoti į šiltesnius (praleidusios vasarą jūrose, žiemai plaukia į upių žiotis, pvz., karšis, šamas), ežeruose leidžiasi į duburius. Tačiau, pvz., kuojos migruodamos žiemą iš ežerų į upelius išvengia susidūrimo su jų plėšrūnais, (pvz., lydekomis ir didžiaisiais kormoranais).

Gyvūnų migraciją tiriančių mokslininkų tikslas − išsiaiškinti, kada, kur, kodėl ir kaip jie migruoja. Telemetrija yra vienas pagrindinių tyrėjų naudojamų metodų. Žymeklius galima įterpti į tiriamo gyvūno organizmą ar pritvirtinti jo išorėje. Tai, kad šiuose tyrimuose naudoti žymekliai neturi neigiamo poveikio žuvims, įrodyta tyrimais, o žuvų ženklinimui buvo gautas leidimas.

## Šaltiniai

## Literatūra
* Lietuviškoji Tarybinė Enciklopedija, 12 t., 554 psl.
* Skov C., Chapman B. B., Baktoft H. et al. 2013, Migration confers survival benefits against
Neiokõsõ

**„Neiokõsõ“** – estų folkloro grupė, kuri atstovavo savo šaliai 2004 m. Eurovizijos dainų konkurse, vykusiame Stambule, Turkijoje.

Atliko dainą pavadinimu „Tii“ (), parašytą veru kalba (estų kalbos tarme, kuria kalbama pietų Estijoje). Į finalą nepateko; grupė surinko 57 taškus ir pusfinalyje liko dvylikti.

## Sudėtis
* Anu Taul
* Triinu Taul
* Astrid Böning
* Diana Põld
* Kadri Uutma (Kadri Tiisel)

## Nuorodos

* Daina „Tii“

|-
Pivdenė

**Pivdenė** (; ) – miestas Charkovo srityje, Ukrainoje. 2011 m. duomenimis, mieste gyveno 7 937 gyventojai.

## Istorija
Miestas įkurtas 1906 m. Miesto teisės suteiktos 1963 m.

## Nuorodos
* Pivdenės istorija  (rusų kalba)
Willi Milkereit

**Vilius Milkeraitis** (1910 m. lapkričio 9 d. Užliekniuose, Vokietijos imperija – 1987 m. liepos 24 d. Vakarų Vokietija) – mokytojas, Vakarų Vokietijos politikas priklausęs visų vokiečių bloko/tremtinių ir pabėgelių lygos partijai.

## Biografija

Gimė 1910 m. lapkričio 9 d. Užliekniuose. Dirbo mokytoju. Antrojo pasaulinio karo pabaigoje artėjant Raudonajai armijai pasitraukė į vakarus, kur apsigyveno Šlėzvigo-Holšteino regione. 1950–1954 m. buvo Šlėzvigo-Holšteino regiono tarybos narys bei Šiaurės Vokietijos žemių landtago atstovas iš Segebergo apskrities.

## Nuorodos

* Biografija (vok.);
* Geneologija (vok.).
J-pop

**J-pop** (*džei-pop*, ; „Japonijos popmuzikos“ trumpinys) – muzikos žanras, kilęs iš Japonijos. Šis terminas pirmąkart pavartotas 1988 metais.

## Galerija

File:Momoiro Clover Z LIVE 1.png|Momoiro Clover Z
File:Ax10akb18.jpg|AKB48
File:Perfume 2009 crop.jpg|Perfume


## Taip pat skaitykite
* Japonijos kultūra
* K-pop

## Šaltiniai
Rusios vaivadija

**Rusios vaivadija** () – 1366–1772 m. – Lenkijos karalystės karūnos Mažosios Lenkijos provincijos administracinis teritorinis vienetas. Sostinė Lvovas. Vaivadijos teritorija šiuo metu padalinta tarp dabartinės Ukrainos Lvovo, ir Ivano Frankivsko sričių bei Lenkijos Liublino vaivadijos.

Rusios vaivadija apėmė didesnę dalį istorinės Galicijos (kita dalis priklausė Bielsko vaivadijai) ir vakarinį Voluinės pakraštį. Vaivadija šiaurėje ribojosi su Bresto vaivadija, vakaruose – su Liublino vaivadija, rytuose – su Voluinės, Podolės, Bielsko vaivadijomis. Į pietus nuo jos buvo Moldovos kunigaikštystė ir Vengrijos karalystė.

ATR senate vaivadija turėjo du Senato pareigūnus: vaivadą ir kaštelioną.

## Istorija
Rusios vaivadija buvo sukurta 1366 m., kuomet Lenkijos karalystė 1349 m. užėmė čia egzistavusios Haličo-Voluinės kunigaikštystės pietines žemes – istorinę Galiciją. 1377 m. Lenkijai prijungus Chelmo žemę, šios teritorija inkorporuota į vaivadiją ir tapo savotišku enklavu. Pirmasis administracinis centras buvo Peremislis, ir vaivadija vadinosi **Peremislio vaivadija**, bet XIV a. pabaigoje sostinė perkelta į Lvovą, ir pradėta vadinti Rusios vaivadija. Po Lenkijos administracinės reformos, ji priskirta administruoti Mažosios Lenkijos provincijai.

Vaivadija buvo tankiausiai gyvenama ir ekonomiškai labiausiai išsivysčiusi Lenkijai priklausiusi Rusios dalis. Dėl to ji buvo dalinama į 13 pavietų, grupuojamų į 5 istorines žemes.

Po Pirmojo Abiejų Tautų Respublikos padalijimo Rusios vaivadija atiteko Habsburgų monarchijai, kuri čia sukūrė Galicijos ir Lodomerijos karalystę. Chelmo žemė (nuo 1793 m. Chelmo vaivadija) išliko Lenkijos sudėtyje iki 1795 m.

## Žemės ir pavietai
Vaivadiją sudarė penkios žemės, dalinamos į 13 pavietų:
* Lvovo žemė;
** Lvovo pavietas;
** Židačovo pavietas;
* Haličo žemė;
** Haličo pavietas;
** Kolomijos pavietas;
** Trembovlos pavietas;
* Peremislio žemė;
** Peremislio pavietas;
** Samboro pavietas;
** Drohobyčo pavietas;
** Stryjaus pavietas;
* Sanoko žemė, kuri sutapo su Sanoko pavietu;
* Chelmo žemė;
** Chelmo pavietas;
** Krasnystavo pavietas;
** Ratno pavietas;

## Taip pat skaitykite
* Rusios vaivados;
* Rusios kaštelionai.
Belzo vaivadija

**Belzo vaivadija**, **Bielsko vaivadija** () – 1462–1793 m. – Lenkijos karalystės karūnos Mažosios Lenkijos provincijos administracinis teritorinis vienetas. Sostinė Belzas. Vaivadijos teritorija šiuo metu yra dabartinės Ukrainos Lvovo srityje.

Belzo vaivadija dalį istorinės Galicijos (kita dalis priklausė Rusios vaivadijai). Vaivadija šiaurėje, vakaruose ir pietuose ribojosi su Rusios vaivadija, rytuose – su Voluinės vaivadija.

ATR senate vaivadija turėjo du Senato pareigūnus: vaivadą ir kaštelioną.

## Istorija
Belzo vaivadija buvo sukurta 1462 m., kuomet Lenkijos karalystės vasalė Belzo kunigaikštystė galutinai inkorporuota į Lenkijos sudėtį ir paversta vaivadija. Tai įvyko išmirus vietinei dinastijai ir nebelikus paveldėtojų.

Vaivadija buvo mažiausia pagal plotą visoje Mažosios Lenkijos provincijoje. XVII a. joje buvo 483 kaimų ir 33 miesteliai.

Po Pirmojo Abiejų Tautų Respublikos padalijimo beveik visa vaivadijos teritorija atiteko Habsburgų monarchijai, kuri ją sujungė su Rusios vaivadijos teritorijomis ir sukūrė Galicijos ir Lodomerijos karalystę. Lenkijai liko Dubienkos ir Korytnicos miesteliai, kurie egzistavo kaip vaivadijos likučiai. Po 1793 m. vaivadija oficialiai panaikinta, jos likučius įjungiant į Chelmo vaivadiją.

## Žemės ir pavietai
Vaivadiją sudarė keturi pavietai ir viena žemė:
* Belzo pavietas;
* Grabovieco pavietas;
* Horodlo pavietas;
* Lubačovo pavietas;
* Busko žemė;

## Taip pat skaitykite
* Belzo vaivados;
* Belzo kaštelionai.
Linda Wagenmakers

**Linda Wagenmakers** (g. 1975 m. lapkričio 30 d. Arnheme) – olandų dainininkė. Ji atstovavo savo šaliai 2000 m. Eurovizijoje Stokholme, Švedijoje ir su daina „No Goodbyes“ užėmė 13 vietą. Wagenmakers suvaidino Kim vaidmenį olandų muzikiniame filme „Miss Saigon“. Ji taip pat dalyvavo šou „Musicals in Ahoy“.

## Nuorodos

* Oficiali svetainė

|-
Merefa

**Merefa** () – miestas Charkovo srityje, rytų Ukrainoje. Įeina į Charkovo aglomeraciją. 2011 m. duomenimis, mieste gyveno 22 299 gyventojai.

## Istorija
Merefos teritorijoje žmonės gyveno nuo neolito. Tai patvirtina archeologiniai kasinėjimai, gyvenvietė ir vėlyvojo bronzos amžiaus kapas, rasti netoli miesto. Manoma, kad miestą 1595 m. įkūrė kazokai. Miesto teisės suteiktos 1928 m.
Šerifas ir berniukas ateivis

**Šerifas ir berniukas ateivis** () – 1979 m. sukurta komedija visai šeimai, apdovanota „Golden Screen“ prizu.

Po metų buvo sukurtas filmo tęsinys „Kodėl kapitonas pasirinko mane?“.

## Pagrindiniai aktoriai
: *Aktorius – vaidmuo*
* Bud Spencer – šerifas Holas
* Cary Guffey – H7-25  
* Raimund Harmstorf – kapitonas Brigsas 
* Joe Bugner – Brenanas   
* Carlo Reali – kapitonas Terneris 

## Turinys

Njunano miestelyje kyla isterija dėl neva šalia esančiame ežere sudužusio ateivių kosminio laivo. Atvykus žurnalistams ir paieškos tarnybai, vadovaujamai kapitono Brigso, netrukus paaiškėja, kad ateiviu buvo palaikytas šerifas Holas, apsirengęs keistą bitininko kostiumą.

Nors susidomėjimas netrunka nuslūgti, vieną vakarą šerifas mieste sutinka keistą berniuką, kuris sakosi esąs ateivis. Nors Holas juo netiki, tačiau H7-25 pasivadinusio vaiko gebėjimai mintimis judinti daiktus ir priversti kalbėti gyvūnus netrunka šerifą pakeisti savo nuomonę. Nors berniuko po kelių dienų turi atvykti paimti kitas kosminis laivas, kapitonas Brigsas su savo žmonėmis visais būdais stengiasi jį pagrobti.
Feminnem

**„Feminnem“** – pop grupė iš Kroatijos ir Bosnijos ir Hercegovinos. Grupė gerai žinoma abiejose šalyse. 2005 m. Eurovizijos dainų konkurse atstovavo Bosnijai ir Hercegovinai ir 2010 m. Kroatijai.

## Eurovizijos dainų konkursas

### 2005 m.

„Feminnem“ iškovojo teisę atstovauti Bosnijai ir Hercegovinai 2005 m. Eurovizijoje Ukrainoje su daina „Call Me“. Konkurse jos iš karto pateko į finalą, užėmė 14 vietą.

### 2007 m.

„Feminnem“ tikėjosi atstovauti Kroatijai 2007 m. Eurovizijoje Helsinkyje, Suomijoje su daina „Navika“, tačiau jos užėmė tik devintą vietą su 16 taškų. Nugalėtojais tapo Dragonfly ir Dado Topić su daina „Vjerujem u ljubav“.

### 2009 m.

„Feminnem“ dar kartą dalyvavo Kroatijos atrankoje į 2009 m. Eurovizijos dainų konkursą, kuris vyko Maskvoje, Rusijoje su daina „Poljupci u boji“, tačiau jos užėmė trečią vietą su 28 taškais. Tais metais šaliai atstovavo Igor Cukrov & Andrea Šušnjara su daina „Lijepa Tena“.

### 2010 m.

„Feminnem“ 2010 m. trečią kartą dalyvavo Kroatijos nacionaliniame finale, tikėdamiesi atstovauti šaliai 2010 m. „Eurovizijos“ dainų konkurse, kuris vuko Osle, Norvegijoje su daina „Lako je sve“. Pusfinalyje užėmusios tik ketvirtą vietą, jos vis dėlto pateko į finalą ir jį laimėjo, surinkdamos maksimalų taškų skičių iš žiuri ir žiūrovų. Todėl jos sėkmingai atstovavo Kroatijai Eurovizijoje, tačiau joms nepavyko patekti į finalą.

## Diskografija
* 2005 – Feminnem Show
* 2010 – Lako je sve
* 2010 – Easy to See

## Nuorodos

* Oficiali svetainė (kroatų k.) 

|-
MaNga

**„MaNga“** – Turkijos alternatyvaus roko grupė. 2009 m. jie laimėjo Turkijos MTV įsteigtą *Best Turkish Act* apdovanojimą. Jie atstovavo Turkijai 2010 m. Eurovizijos dainų konkurse su daina „We could be the same“ („Mes galėtume būti tokie pat“) ir jame užėmė antrąją vietą.

## Diskografija

### Albumai
* 2004 – maNga
* 2009 – Şehr-i Hüzün
* 2012 – e-akustik
* 2014 – Işıkları Söndürseler Bile

## Nuorodos

* Oficialus tinklalapis (anglų, turkų k.) 

|-
Sébastien Tellier

**Sébastien Tellier** – prancūzų dainininkas, dainų autorius ir multi-instrumentalistas. Jis atlieka dainas anglų, prancūzų ir italų kalbomis.

2008 m. kovo 7 d. buvo paskelbta, kad Tellier atstovaus Prancūzijai 2008 m. „Eurovizijos“ dainų konkurse. Konkurse jis atliko dainą „Divine“. Tai buvo pirmas kartas konkurse, kai Prancūzijos daina didžiąją dalį buvo atliekama anglų kalba, kuris sukėlė skandalą. Jis su 47 taškais užėmė 18 vietą.

## Diskografija
* 2001: L’incroyable Vérité
* 2004: Politics
* 2004: Narco
* 2006: Sessions
* 2006: Universe
* 2008: Sexuality
* 2010: Sexuality Remix
* 2011: Love Songs
* 2012: My God Is Blue
* 2013: Confection
* 2014: L'Aventura

## Nuorodos

* Oficiali svetainė

|-
Černigovo vaivadija

**Černigovo vaivadija** () – 1635–1667 (oficialiai iki 1793) m. – Lenkijos karalystės karūnos Mažosios Lenkijos provincijos administracinis teritorinis vienetas. Sostinė Černigovas. Vaivadijos teritorija šiuo metu yra Ukrainos Černigovo ir Sumų srityse.

Černigovo vaivadija apėmė dalį istorinės Černigovo žemės. Vaivadija šiaurėje ribojosi su Smolensko vaivadija ir Minsko vaivadija, pietuose – su Kijevo vaivadija, rytuose – su Maskvos Didžiąja Kunigaikštyste.

ATR senate vaivadija turėjo du Senato pareigūnus: vaivadą ir kaštelioną.

## Istorija
Černigovo vaivadijos teritorija iki tol priklausė Černigovo kunigaikštystei, XV a. – LDK, o vėliau – MDK. 1618 m., po 1605–1618 m. ATR-Maskvos karo sudarius Deulino paliaubas, ATR atiteko Smolensko ir Černigovo žemės, kas žymėjo didžiausią valstybės išsiplėtimą jos istorijoje. Visos jos buvo sujungtos į Smolensko vaivadiją.

Tik pasibaigus Smolensko karui (1632–1634 m.), Polianovkos sutartis patvirtino Černigovo žemės priklausomybę Lenkijai, ir 1635 m. buvo sukurta atskira vaivadija.

Praėjus 13 m. nuo sukūrimo, 1648 m. Lenkija prarado kontrolę vaivadijoje dėl rytines teritorijas nusiaubusio Chmelnickio sukilimo. Čia įsigalėjo Kazokų etmonatas. Bandant derėtis su kazokais Hadiaco sutartimi Černigovo vaivadija sujungta su Kijevo ir Braclavo vaivadijomis į Rusios kunigaikštystę, kuri turėjo sudaryti trečiąją ATR sudedamąją dalį (greta LDK ir Lenkijos karalystės). Tiesa, reforma niekada iki galo neįvykdyta, o 1667 m. Andrusovo sutartimi Černigovo vaivadijos teritorija perėjo Rusijai.

Nepaisant to, kad vaivadija panaikinta, vaivados, kašteliono ir kitos pareigybės buvo išlaikytos ir dalyvaudavo seimuose iki pat 1793 m.

## Pavietai
Vaivadiją sudarė du pavietai:
* Černigovo pavietas;
* Naugardo pavietas;

## Taip pat skaitykite
* Černigovo vaivados;
* Černigovo kaštelionai.
Valkai (Ukraina)

**Valkai** () – miestas Charkovo srityje, Ukrainoje. Per miestą eina M03 ir Т-1901 automagistalės. 2011 m. duomenimis, mieste gyveno 9528 gyventojai.

## Istorija
Dabartinio miesto teritorijoje nuo vėlyvojo akmens amžiaus gyveno Dniepro-Doneco kultūros gentys.

Rašytiniuose šaltiniuose pirmą kartą paminėtas 1636 m. Įkurtas 1646 m. Miesto teisės suteiktos 1938 m.
Vovčanskas

**Vovčanskas** (; ) – miestas Charkovo srityje, Ukrainoje. Nutolęs 5 km nuo pasienio su Rusija. Per miestą eina dvi automagistralės bei geležinkelio linija Belgorodas–Kupjanskas. 2011 m. duomenimis, mieste gyveno 19 123 gyventojai.
Liudvikas Juozapas Teodoras Gorskis

**Liudvikas Juozapas Teodoras Gorskis** (, 1812 m. rugpjūčio 19 d. Antininkuose, Skaudvilės vls., Raseinių aps., Lietuvos Vilniaus gub. – 1843 m. gegužės 24 d., Mintaujoje, Kuršo gub.) – Lietuvos ir Lenkijos didikas.

## Giminė
Kilęs iš Lenkijos karalystės didikų Gorskių giminės. Tėvas Adomas Gorskis (, 1787 m. – 1850 m.), motina – Anelė Gobiataitė (, 1791 m. – 1865 m.). Brolis Napoleonas Liudvikas Titas Gorskis.

;Žmona
1833 m. vedė Eleonorą Komaraitę (, g. apie 1810 m.), Baisogalos dvarininkų Juozapo ir Teklės Komarų dukrą.

;Vaikai
* Kamilė Gorskaitė (, 1835 m. balandžio 11 d. – 1855 m. kovo 29 d.); 1854 m. Varšuvos Šv. Aleksandro bažnyčioje susituokė su Dotnuvos dvarininku Adomu Chrapovickiu, apie 1855 m. pagimdė sūnų Eustachijų.

## Šaltiniai

## Nuorodos
* Ludwik Józef Teodor Gorski z Góry h. Nałęcz: Potomkowie Sejmu Wielkiego
Vaclovas Kazimieras Gorskis

**Vaclovas Kazimieras Gorskis** (, 1851 m. gruodžio 25 d. Rygoje, Rygos aps., Lifliandijos gub. – 1885 m. rugpjūčio 14 d., ten pat; palaidotas Keturakiuose) – Lietuvos ir Lenkijos didikas, Keturakių dvarininkas.

## Giminė
Kilęs iš Lenkijos karalystės didikų Gorskių giminės. Tėvas Napoleonas Liudvikas Titas Gorskis (1811–1880 m.), motina – Irena Burbaitė (1813–1875 m.). Brolis Vladislovas Jonas Gorskis (1848–1854 m.), seserys – Marija Anelė Ieva Volmerienė (1837–1915 m.), Juozapa Alina Gorskaitė (1838–1912 m.), Sofija Antanina Martyna Račkauskienė (1843–1930 m.), Elena Gorskaitė (1844–1845 m.); iš tėvo II santuokos: brolis – Antanas Gorskis (1881–1919 m.) ir sesuo Ona Gorskienė (1878–1959 m.).

;Žmona 
Apie 1870 m. vedė Mariją Benislavskaitę (, 1856 m. liepos 13 d. – 1939 m. kovo 1 d.).

;Vaikai
* Mykolas Gorskis (, 1877 m. kovo 14 d. – 1878 m. sausio 19 d.).
* Irena Marija Ema Gorskaitė (, 1878 m. balandžio 25 d. – 1939 m. birželio 8 d.); 1896 m. rugsėjo 2 d. Varšuvoje ištekėjo už Juozapo Mykolo Pranciškaus Skarbek-Borovskio (1868–1938 m.); vaikai – Marija Stanislava Skarbek-Borovska (1897–1918 m.), Vladimiras Ignotas Skarbek-Borovskis (1898–1972 m.), Irena Jadvyga Perkovska (1899–1893 m.), Sofija Konopka (1901–1971 m.), Jadvyga Jarošinska (1904–1999 m.), Vaclovas Antanas Skarbek-Borovskis (1907–1984 m.), Jonas Skarbek-Borovskis (1910–1913 m.), Ona Monika Tomik (1916–2009 m.), Kristina Šmit-Siehen (g. 1919 m.).
* Marija Gorskaitė (, 1879 m. rugsėjo 28 d. – 1893 m. gruodžio 19 d.).

## Dvarai
Keturakių dvarininkas.

## Šaltiniai

## Nuorodos
* Wacław Kazimierz Gorski z Góry h. Nałęcz: Potomkowie Sejmu Wielkiego
Nuolaidžiavimo politika

**Nuolaidžiavimo politika** – konfliktų sprendimo strategija, kai viena pusė nuolaidžiauja kitai, siekdama išvengti konflikto eskalacijos. Vienas iš labiausiai žinomų to pavyzdžių yra Europos demokratinių valstybių elgesys Vokietijos atžvilgiu prieš Antrą pasaulinį karą, ypač Didžiosios Britanijos ministro pirmininko Neville Chamberlain sutikimas su Adolfo Hitlerio reikalavimais 1938 m. (Miuncheno sutarties pasirašymas).

Šaltojo karo metais JAV vyriausybė Miuncheno sutartį vertino kaip gerą pamoką, kad nuolaidžiavimas prieš nedemokratines valstybės yra silpnumo ženklas, vedantis prie konflikto pralaimėjimo. Praktikoje tai buvo taikoma bendraujant su komunistinėmis valstybėmis, kaip Sovietų Sąjunga, Kinija, Vietnamu. Istoriniai pavyzdžiai rodo, kad nuolaidžiavimo politika gali padėti nuraminti konfliktą trumpuoju laikotarpiu, suteikdama daugiau laiko apgalvoti tolimesnius žingsnius, o kartais ir jį išspręsti. Priklausomai nuo konfliktuojančių pusių galios santykių ir konflikto pobūdžio, nuolaidžiavimas taip pat gali būti pigesnis sprendimo būdas, nei atgrasymas, prievarta ar kitokios strategijos.

## Šaltiniai
Iris (dainininkė)

**Laura van den Bruel** (geriau žinoma **Iris** slapyvardžiu; g. 1995 m. sausio 19 d.) – Belgijos dainininkė, Belgijos atstovė 2012 m. „Eurovizijos“ dainų konkurse.

Dainininkė gimė mažame Belgijos kaime Morkhovene, šiaurės Belgijoje. Iris pradėjo dainuoti būdama penkiolikos metų.

2011 m. lapkričio 18 d. Belgijos transliuotojas VRT pasirinko Laurą atstovauti Belgijai metiniame Eurovizijos dainų konkurse, kuris vyko Baku, Azerbaidžane. Iris atliko dainą „Would You?“

## Diskografija

### Albumai
* 2012 – Seventeen

### Singlai
* 2011 – Wonderful
* 2012 – Would You?
* 2012 – Welcome to My World
* 2013 – Tomorrow I’ll Be OK

## Nuorodos
* Iris – „Would You?“ (video)

|-
Skruzdėlių nuodai

**Skruzdėlių nuodai** – skruzdėlių (*Formicidae*) organizmų gaminami toksinai ir dirginančios medžiagos. Pagrindinė daugelio skruzdėlių rūšių nuodų veiklioji medžiaga yra skruzdžių rūgštis.

## Geluoninės skruzdėlės
Skruzdėlės yra kilusios iš vapsvų, tad kai kurios rūšys tebeturi geluonis.

Geluoninių skruzdėlių genčių pavyzdžiai:
* *[[Solenopsis]]* – ugninės skruzdėlės. Ugninių skruzdėlių nuodai yra alkaloido ir baltymo mišinys. Šių skruzdėlių gėlimas yra itin skausmingas, specifiškai pažeidžia odą.
* *[[Pachycondyla]]*;
* *[[Myrmecia]]*.

Įgėlus ugninėms skruzdėlėms ar bitėms naudojami:
* išoriniai vaistai. Pvz., tepalai su steroidais (hidrokortizonas) ar su tikruoju alaviju
* Vidiniai vaistai: antihistaminai

Geluonių nuodai gali sukelti sunkias alergines reakcijas – pvz., stiprų krūtinės skausmą, pykinimą, stiprų prakaitavimą, dusulį, stiprų tinimą, neaiškų tarimą. Labai retai stiprios alerginės reakcijos gali būti mirtinos.

## Šaltiniai
Eleftheria Eleftheriou

**Eleftheria „Elle“ Eleftheriou** (; g. 1989 m. gegužės 12 d.) – Kipro-Graikijos dainininkė ir aktorė, kuri išgarsėjo Graikijoje ir Kipre po dalyvavimo Graikijos „X Factor“ antrajame sezone.

Eleftheria anksčiau dalyvavo Kipro nacionaliniame finale į 2006 m. „Eurovizijos“ dainų konkursą su daina „Play That Melody To Me“, kurią atliko kartu su Maria Zorli ir užėmusios septintą vietą. Eleftheria atstovavo Graikijai 2012 m. Eurovizijoje su daina „Aphrodisiac“, ji finale užėmė 17 vietą (žiūrovų balsavimu užėmė 9 vietą).

## Diskografija

### Albumai
*2014 – *Teleiosame*

### Singlai
*2010 – Kentro Tou Kosmou
*2010 – Otan Hamilonoume To Fos
*2011 – Never (Housetwins feat. Elle)
*2012 – Aphrodisiac
*2012 – Hearts Collide
*2012 – Pumpin/Apokleistika (Lucky Man Project feat. Eleftheria)
*2012 – Mystiko Mou (Goin' Through feat. Eleftheria)
*2012 – Taksidi Sti Vrohi
*2013 – Raindrops (Deepcentral feat. Eleftheria)
*2013 – Pes Pos Me Thes (TNS feat. Eleftheria)
*2013 – Teleiosame
*2014 – Gia Sena
*2014 – Eternally (Mindtrap feat. Eleftheria)

## Nuorodos

* 

|-
Evdokia Kadi

**Evdokia Kadi** (; g. 1981 m. vasario 27 d. Nikosijoje, Kipre) – Kipro-Graikijos dainininkė, kuri atstovavo Kiprui 2008 m. Eurovizijos dainų konkurse su daina „Femme Fatale“. Konkurso pusfinalyje užėmė 15 vietą.

Muzikinę karjerą pradėjo 2001 metais Kipro universitete. Nuo tada ji dalyvauja daugelyje koncertų Kipre ir užsienyje su žinomais Graikijos ir Kipro dainininkais ir atlikėjais. Po jos pasirodymo Eurovizijoje Kadi išvyko į Graikiją, kur ji koncertavo su Nikos Kourkoulis „Poseidon“ naktiniame klube.

## Nuorodos

* Cyprus: Evdokia Kadi – „Femme fatale“ (video)

|-
Hidrometrija

**Hidrometrija** – hidrologijos mokslo šaka, nagrinėjanti natūralių vandens objektų hidrologinio režimo tyrimo metodus ir šį režimą apibūdinančių rodiklių matavimo būdus. Pagal tiriamus objektus skiriama jūrų, sausumos vandens objektų ir vandens ciklo elementų hidrometrija.

## Istorija
Hidrometriniai stebėjimai ir matavimai pradėti susikūrus pirmosioms žemdirbių civilizacijoms (Senovės Egipte, Mesopotamijoje, Kinijoje). Pradžioje hidrologinio režimo stebėjimai buvo vykdomi tik susidarius ekstremalioms situacijoms: pakilus arba nusekus vandens lygiui. Vėliau daugumą hidrometrinių elementų imta stebėti arba matuoti nuolat. Tam buvo įkurtas vandens matavimo stočių (VMS) tinklas. Pasauliniu mastu stacionariose VMS vykdomus matavimus metodiškai prižiūri Pasaulinė meteorologijos organizacija (WMO).

Dabartinėje Lietuvos teritorijoje stacionarūs hidrometriniai matavimai pradėti vykdyti 1810 m. Ilgiausia nenutrūkstamų matavimo duomenų seka (nuo 1811 m.) sukaupta vykdant stebėjimus ir matavimus Smalininkų VMS. Prie hidrometrijos plėtros Lietuvoje daugiausiai prisidėjo Steponas Kolupaila. Jis 1923 m. Kaune įkūrė Hidrometrinę partiją (vėliau pervadinta Hidrometriniu biuru) – organizaciją, kurios tikslas buvo vykdyti nuoseklius hidrometrinius matavimus šalyje. S. Kolupaila taip pat parašė pirmąjį lietuvišką hidrometrijos vadovėlį, organizavo Hidrologinių metraščių leidimą, paskelbė vieną išsamiausių ir žinomiausių pasaulyje bibliografinių apžvalgų hidrometrijos tema.

Šiuo metu Lietuvoje veikiančias stacionarias VMS metodiškai prižiūri Lietuvos hidrometeorologijos tarnyba.

## Hidrometrinių matavimų klasifikacija
Pagal šiuolaikinę mokslo klasifikacijos sistemą hidrometrija užima tarpinę padėtį tarp fizinių ir technologijos mokslų. Todėl hidrometriniai matavimai gali bųti skirstomi naudojant įvairius kriterijus (pagal matavimų objektą, pagal matuojamą charakteristiką, pagal matavimų būdą ir pan.). Šiuo metu populiariausia klasifikacija pagal matuojamus rodiklius:
* vandens lygio matavimai,
* vandens terminių charakteristikų matavimai,
* ledo matavimai ir stebėjimai,
* vandens gylio matavimai,
* vandens srovės greičio matavimai,
* vandens debito matavimai,
* vandens nešmenų ir dugno nuogulų matavimai,
* vandens kokybės matavimai.
Pasaulyje labiausiai išplėtoti hidrometriniai matavimai prie upių, kur svarbiausiais matuojamais rodikliais laikomi vandens lygis ir debitas.

## Šaltiniai
Hidrologinės prognozės

**Hidrologinės prognozės** – hidrologijos sritis, apimanti natūraliuose vandens objektuose vykstančių procesų išankstinį numatymą (prognozavimą), nagrinėjanti jam būtinus mokslinius metodus ir jų taikymo galimybes.

## Istorija
Pirmosios moksliniais spėjimo metodais pagrįstos hidrologinės prognozės sudarytos XIX a. viduryje, prognozuojant Senos debitą ties Paryžiumi. Lietuvoje pirmos hidrologinės prognozės pradėtos sudarinėti XX a. trečio dešimtmečio pradžioje, Kaune įsteigus Hidrometrinę partiją. 
Šiuo metu dauguma hidrologinių prognozių pasaulyje sudaroma taikant kompiuterinio modeliavimo metodus. Lietuvoje hidrologinės prognozės dabar sudarinėjamos Lietuvos hidrometeorologijos tarnybos Hidrologijos skyriuje. Hidrologinių prognozių specialistus Lietuvoje rengia Vilniaus universiteto Meteorologijos ir hidrologijos studijų programa. Šiuo metu Lietuvoje prognozuojamos hidrologinės charakteristikos:
* vidutinis mėnesio vandens debitas Nemune;
* minimalus vandens debitas Nemune;
* minimalus vandens lygis Neryje;
* kasdieniniai vandens debitai Nemune (1-5 parų ir 10 parų išankstumu);
* kasdieniniai vandens lygiai Nemune (1-3 parų išankstumu);
* pavasario potvynio maksimalūs vandens lygiai ir debitai Nemune;
* pavasario potvynio vandens tūris Nemune;
* ledo dangos suįrimo datos Nemune, Neryje, Šventojoje, Nevėžyje ir Jūroje (ilgalaikės prognozės);
* ledo lūžio datos Nemune ir Neryje (trumpalaikės prognozės).. 

## Hidrologinių prognozių tipai
Hidrologinės prognozės dažniausiai klasifikuojamos: 
:a) pagal prognozės trukmę,
:b) pagal prognozuojamus reiškinius, 
:c) pagal prognozavimo metodus . 

Pagal prognozės trukmę (išankstumą) skiriamos:
# trumpalaikės (iki 3-5 parų trukmės) hidrologinės prognozės,
# vidutinės (5-12 parų) trukmės hidrologinės prognozės, 
# ilgalaikės (virš 12 parų trukmės) hidrologinės prognozės.  

Populiariausia hidrologines prognozes klasifikuoti pagal prognozuojamus reiškinius. Tuomet jos skirstomos į:
* vandens režimo (nuotėkio, debito, vandens lygio ir pan.) prognozes,
* ledo režimo (ledo dangos susidarymo, suirimo datų, ledo dangos storio) prognozes,
* vandens terminio režimo prognozes,
* vandens kokybės prognozes.

Didžioji dalis hidrologinių prognozių sudaroma numatant upių režimo kaitą. Pagal jų sudarymui naudojamus dėsningumus šias prognozes galima suskirstyti į:
1) prognozes paremtas hidrografiniame tinkle vykstančių procesų dėsningumais (pavyzdžiui: pagal atitinkamą vandens lygį, vandens atsargas higrografiniam tinkle ir pan.);
2) prognozes paremtas baseine vykstančių procesų dėsningumais (pavyzdžiui: nuotėkio prognozavimas pagal vandens atsargas sniege, nuosėkio lygio prognozavimas pagal grunto vandens atsargas ir pan.);
3) hidrosinoptines prognozes, paremtas atmosferos cirkuliacinių procesų dėsningumais (pavyzdžiui: atšilimo, sukeliančio pokyčius didelėje hidrografinėje sistemoje, laiko prognozavimas ir pan.). 

## Šaltiniai
Kupeliavimas

**Kupeliavimas** – metalurginis gryninimo procesas, kai rūdos ar metalų lydiniai yra veikiami aukšta temperatūra ir kontroliuojamose sąlygose, siekiant atskirti tauriuosius metalus, tokius kaip auksas ar sidabras, nuo netauriųjų metalų ir pusmetalių, tokių kaip švinas, varis, cinkas, arsenas, bismutas ar stibis. Procesas paremtas tuo, kad brangieji metalai nesioksiduoja ir chemiškai nereaguoja taip stipriai kaip netaurieji metalai. Kontroliuojant temperatūrą, oro padavimą ir naudojant papildomas medžiagas, galima oksiduoti visas priemaišas iki šlako, kuris arba susirenka virš lydinio arba susigeria į tiglio medžiagą.

Jau nuo ankstyvojo bronzos amžiaus šis procesas buvo naudojamas sidabro gryninimui iš išlydytos švino rūdos, turtingos sidabru (Galeno). Viduramžiais ir Renesanso epochoje, kupeliavimas buvo vienas iš labiausiai paplitusių tauriųjų metalų gryninimo procesų. Nuo tų laikų kupeliavimas naudojamas kaip tiksliausias tauriųjų metalų kiekio nustatymo metodas. Tai ir dabar naudojamas metodas, kurį apibrėžia Lietuvos respublikos standartas LST EN ISO 11426 (tarptautinis atitikmuo ISO 11426).
David Macchione

**Davidas Mačione** – muzikos grupės „Zingaros“ narys ir vienas iš įkūrėjų.

## Apie
Davidas Mačione yra muzikos profesorius. Studijavo smuiko specialybę nacionaliniame Kordobos universitete Argentinoje. Jis nemažai koncertavo kaip kviestinis muzikantas su gerai žinomais Argentinos atlikėjais tokiais kaip *León Gieco* ir *Sergio Calligaris*.

Nuo 2004 m. groja čigonišką tango su Argentinos grupe „Zingaros“.

## Nuorodos
* Oficialus Zingaros tinklalapis
Ignas Vaitkus

**Ignas Vaitkus** (g. 1993 m. vasario 22 d. Šiauliuose) – Lietuvos krepšininkas, rungtyniaujantis Kėdainių „Nevėžio“ klube.

2019 m. liepos viduryje persikėlė į Utenos „Juventus“ klubą. 2022 m. rugpjūčio pradžioje atvyko į Pasvalio „Pieno žvaigždžių“ ekipą ir pasirašė sutartį iki sezono pabaigos.

2023 m. rugpjūčio 3 d. Vaitkus grįžo į Kėdainių „Nevėžį“.

## Pasiekimai
* Europos jaunimo iki 20 m. krepšinio čempionate užimta 7 vieta.
* 2014, 2015 m. NKL čempionas
* 2017 m. Vasaros universiados čempionas

;Lietuvos vyrų 3x3 krepšinio rinktinė
* Europos čempionatas: sidabras – 2022 m.
* Europos čempionatas: auksas – 2025 m.

## Išnašos

## Nuorodos
* Statistika
Višakio Rūdos šaltinėlis

**Višakio Rūdos šaltinėlis** – šaltinis, esantis Višakio Rūdoje, Kazlų Rūdos savivaldybėje, miško masyve, apie 0,3 km į šiaurės rytus nuo Višakio Rūdos girininkijos. Viena iš lankytinų vietų Kazlų Rūdos urėdijoje.

## Aprašymas
Šaltinėlis Višakio Rūdoje labiausiai žinomas savo gydančiomis savybėmis, todėl laikomas šventu. Apie jo atsiradimą byloja du pasakojimai. Pasak pirmojo, prieš 1700 metus, kai miškai aplink Višakio Rūdą priklausė Sapiegoms, Sapiegų miško eigulys tamsoje miške paklydo. Patraukė tiesiai per pelkę. Brisdamas sušlapo kojas. Laimingai parėjo namo, išsimiegojo. Rytą nuėmė tvarsčius nuo skaudamos kojos, kuri jau keletą metų buvo žaizdota, nepagydoma. Pamatė, kad žaizda nubalusi, sumažėjusi. Eiguliui šovė į galvą mintis, kad žaizdą bus paveikęs pelkės vanduo. Jis nuėjęs prie pelkės, nusileidęs nuo smėlėto kranto, dairėsi, kur patogiau prieiti, ir pamatė visai netoli kranto iš dugno srovenantį mažytį šaltinėlį. Žmogus pamanė, kad geriau žaizdas plauti švariu vandeniu. Nuėjo, nusiplovė. Taip jis padarė keletą kartų, ir žaizdos užgijo. Pagal kitą pasakojimą, iš kažkokio karo grįžo aklas kareivis. Gerai nematė kelio, tai ėjo kur pakliuvo. Prisėdęs poilsio prie čiurlenančio šaltinėlio, numalšino troškulį ir nusiprausė. Staiga praregėjo. Žmogus puolė ant kelių, pradėjo melstis, dėkoti Dievui už tokią didelę laimę. Tada pasirodė jam švenčiausioji Mergelė Marija ir liepė apie tai pasakoti žmonsėms.
 
Šaltinėlio kompleksą sudaro dvi koplyčios. Viena viršuje, ant kalno, antra apačioje, pakalnėje, ant šulinėlio, iš kurio semiamas vanduo, juo prausiamasi, plaunamos skaudamos vietos. Kai statė Višakio Rūdos bažnyčią ir nugriovė buvusią koplyčią, tai iš rąstų likučių ant kalniuko, prieš šaltinėlį, pastatė koplytėlę. Per pačius didžiausius Višakio Rūdoje Šv. Baltramiejaus atlaidus joje aukojamos Šv. Mišios, vyksta gegužinės pamaldos. Naujas bokštelis virš šulinėlio įrengtas 1927 m., nupirkta nauja švč. Mergelės Marijos statula. Apie šaltinėlį, privežus smėlio, išpilta aikštelė, takelis, mediniai laiptai, vedantys nuo kalno prie šulinėlio.

Greta yra palaidota vokiečių kareivių (išlikęs vienas kapas), teritoriją žymi paminklinis akmuo. Netoliese įrengta stovyklavietė „Šaltinėlis“. Tai Višakio Rūdos kaimo vasaros švenčių ir kitų masinių susibūrimų vieta. Šią vietą pamėgę vietiniai kaimo gyventojai, dažnai lankosi įvairūs svečiai. Stovyklavietėje gausu įvairių lauko baldų, pastatyta stoginė nuo lietaus, yra laužavietė, aikštelę galima panaudoti žaidimams, pasistatyti palapines, yra tualetai, mašinoms statyti vieta. Prie stovyklavietės stūkso miško gaisrų stebėjimo bokštas.

Šaltinėlio vardu Višakio Rūdoje pavadinta viena iš gatvių, šį vardą turi vietos kaimo kapela.

## Šaltiniai

## Nuorodos
* Sąrašas:Švč. Mergelės Marijos apsireiškimų vietos Lietuvoje
* Višakio Rūdos šaltinėlis (''suduvosgidas.lt'')
* Višakio Rūdos šaltinėlis (''grazitumano.lt'') 

## Literatūra
* „*Višakio Rūda ir jos apylinkės: Pavišakiais ir Pajudriais*“. Parengė Ona Dainelytė-Arminienė. TeleSATpressa, 2004. ISBN 9955-607-09-2.
Raimondas Petrauskas (1979)

**Raimondas Petrauskas** (g. 1979 m. spalio 4 d. Mažeikiuose) – Lietuvos krepšininkas, rungtyniaujantis Mažeikių „Mažeikių“ komandoje.

## Pasiekimai
* LKAL čempionas 2000
* NCAA Patriot League finalininkas 2003, 2004
* Išrinktas į simbolinę NCAA Patriot League naujokų komandą 2003 
* Latvijos krepšinio lygos žvaigždžių dienos rungtynių dalyvis 2006
* NKL čempionas 2014

## Nuorodos
* Statistika
Lekėčių šaltinis

**Lekėčių šaltinis**, arba **Didysis šaltinis** – vietinės reikšmės gamtos paminklas, esantis šalia kelio Lekėčiai–Mikytai, Šakių rajone, apie 200 m į rytus nuo Lekėčių girininkijos.

Vienas iš lankytinų objektų Lekėčių pažintiniame take. Tai ilgiausias ir vandeningiausias šaltinis Rūdšilio girioje – 1,5 km ilgio kairysis Liekės intakas, anksčiau buvęs gerokai vandeningesnis, garuojantis net per speigus. Šaltinis populiarus ne tik tarp vietos gyventojų. Vandens atsargas papildyti atvyksta ir aplinkinių miestelių bei miestų žmonės.

## Istorija

Dar ir po Pirmojo pasaulinio karo suvažiuodavo aplinkinių kaimų žmonės žlugto velėti. Pamažu skalbyklos sunyko, o per Antrąjį pasaulinį karą eglynėliuose žmonės slėpė gyvulius. Prieškaryje, kol buvo žaliavos, Didžiojo šaltinio kairiajame šlaite buvo įsikūręs „smalinis“ – primityvus kelmų perdirbimo fabrikėlis.

2016 m. Šakių miškų urėdija sutvarkė šaltinio prieigą: pastatė metalo tinklo laiptus, įrengė laukimo aikštelę, aptvėrė tvorą.

## Nuorodos

* Didysis šaltinis 
* Vandens tyrimai Didžiajame šaltinyje
Griaunamasis kamuolys

**Griaunamasis kamuolys** – metalinis kamuolys su grandine pakabintas ant krano, kuris skirtas pastatams griauti ir ardyti. Labiausiai paplito XX a. 6 ir 7 dešimtmečiuose. Šiais laikais griaunamieji kamuoliai naudojami retai, nes juos pakeitė tolimo pasiekimo ekskavatoriai ir hidrauliniai ekskavatoriai.
Kranas

**Kranas** – mašina, skirta objektų pakėlimui ar pajudinimui. Daugiausiai naudojama transporto pramonėje prekėms krauti (ypač laivyboje) ir statybose sunkiems objektams išjudinti. 

## Istorija
Pirmieji kranai pradėti naudoti Senovės Graikijoje ir buvo varomi žmogaus arba gyvūno jėgos pagalba.
Farahas

**Farahas** () – miestas pietvakarių Afganistane, Sistano baseine, prie Farahrudo upės; provincijos centras. Keliai į Kandaharą, Heratą, Zarandžą, yra oro uostas. Prekybinis ir žemdirbystės centras. Yra tvirtovė, menanti Aleksandro Didžiojo laikus.

Dauguma miesto gyventojų (>90 %) – puštūnai.

## Istorija

Vietovė žinoma jau nuo graikų invazijos laikų, kai Aleksandras Makedonietis čia įkūrė fortą. Valdant partams, Farahas buvo vienas svarbiausių Arijos miestų. Vėliau priklausė Sasanidams. Farahas pateko į Didžiojo Chorsano kraštą ir buvo valdomas įvairių musulmoniškų dinastijų. XIX a. tapo Afganistano dalimi.

## Sportas
* Abu Muslim FC – futbolo klubas; rungtyniavo nacionaliniame čempionate;

## Išnašos

## Nuorodos
* Oficiali svetainė
Sistano baseinas

**Sistano baseinas** – nenuotakus baseinas pietvakarių Afganistane ir rytų Irane, daugiausia Didžiojo Chorasano krašte. Baseiną sudaro nuo Hindukušo tekančios upės (Farahrudas, Helmandas, Arghandabas, Chašas, Harutas), užsibaigiančios laikinuose ežeruose, šlapynėse ir druskožemiuose (hamunuose). Senovėje šie telkiniai sudarė vientisą Hamuno ežerą. Dabar iš jo likę Puzako, Sabari, Helmando ežerai. Likusią tektoninės įdubos dalį daugiausia dengia Dašti Margo dykuma.

Sistano baseine vandens lygis nepastovus – pastaraisiais dešimtmečiais ežerai (hamunai) išdžiūsta visiškai, nors seniau būta metų, kai potvyniai užliedavo dideles teritorijas. Dėl dabartinių sausrų nebeįmanoma žemdirbystė, todėl kraštas apleidžiamas.

Senovėje Sistano baseinas buvo svarbi gyvenama teritorija. 4 tūkstantmetyje pr. m. e. čia buvo svarbus miestas, kurio archeologinė vietovė dabar vadinama Šahre Suchetehu. Chadžė kalne rasta zoroastristų ugnies šventykla. Taip pat yra irigacinių sistemų liekanų. Dabar svarbiausi Sistano baseino miestai – Zarandžas, Zabolis, Farahas.
Zarandžas

**Zarandžas** () – miestas pietvakarių Afganistane, Sistano baseine, Irano pasienyje, netoli Helmando deltos; provincijos centras. Keliai į Farahą, Delaramą, Zabolį, yra oro uostas. Svarbus tranzitinis, prekybinis punktas.

Mieste gyvena beludžiai, puštūnai, tadžikai.

## Istorija

Senovės Persijos laikais miestas buvo žinomas kaip *Zranka*. Vėliau jis tapo svarbiausiu Drangianos krašto, kuriame gyveno tiek persai, tiek graikai, miestu (vadintas *Zirra, Zarangia, Zarani*). Žlugus Ram Šahristano miestui, Zarandžas tapo Sistano centru. VI–VII a. čia pradėjo kurtis krikščionių ir musulmonų bendruomenės. Vėliau kraštą valdė įvairios muslmoniškos dinastijos. 1747 m. Zarandžas tapo Duranio imperijos dalimi. 1968 m. tapo provincijos centru.
Michael Frišman

**Michael Frišman** (g. 1988 m. kovo 30 d. Vilniuje) – muzikos atlikėjas, tekstų ir dainų autorius. 2013 metų Spalio 12 dieną, Pragoje (Čekija), atstovavo Lietuvai tarptautiniame muzikos festivalyje Koloritfest 2013, apdovanotas tarptautinio vokalistų konkurso 3-iąja vieta. Nuo 2012 metų įkūręs savo vardo muzikinį projektą skirtą populiariąjai visų laikų muzikai atlikti - "Michael Frishman Show". 2022 m. Liepos 1 d. išleido savo debiutinį singlą "Kaip tu norėtum".
LSMU Visuomenės sveikatos fakultetas

**Lietuvos sveikatos mokslų universiteto Visuomenės sveikatos fakultetas** – vienas LSMU Medicinos akademijos fakultetų, kuriame ruošiami visuomenės sveikatos, sveikatos vadybos, gyvensenos medicinos ir sveikatos psichologijos specialistai.

## Katedros
Šiuo metu visuomenės sveikatos fakultetui priklauso:

* **Aplinkos ir darbo medicinos katedra**
** Katedros vedėjas – prof. dr. Gintarė Kalinienė
* **Sveikatos vadybos katedra**
** Katedros vedėja – prof. habil. dr. Ramunė Kalėdienė
* **Profilaktinės medicinos katedra**
** Katedros vedėja – doc. dr. Auksė Domeikienė
* **Bioetikos katedra**
** Katedros vedėjas – prof. dr. Gvidas Urbonas
* **Sveikatos psichologijos katedra**
** Katedros vedėjas – doc. dr. Giedrė Širvinskienė
## Šaltiniai

## Nuorodos
* Oficiali fakulteto svetainė
Laimonas Talat-Kelpša

**Laimonas Talat-Kelpša** (g. 1977 m. lapkričio 4 d. Vilniuje) – lietuvių diplomatas, ambasadorius Čekijos Respublikoje (nuo 2020 m. spalio mėn.).

## Biografija

1998 m. baigė bakalauro studijas Vilniaus universiteto Tarptautinių santykių ir politikos mokslų institute, 1995–1998 m. pagal Erasmus/Socrates mainų programą studijavo Oslo universitete. 2000 m. VU TSPMI baigė lyginamosios politikos magistro programą.

1998–2001 m. buvo Lietuvos Prezidento patarėjo nacionalinio saugumo ir užsienio politikos klausimais A.Januškos padėjėjas, 2001–2003 m. – Prezidento V.Adamkaus referentas užsienio politikos klausimais.

2003–2004 m. vadovavo Užsienio reikalų ministerijos Užsienio politikos analizės ir planavimo skyriui, 2004–2006 m. – Užsienio politikos analizės ir planavimo departamentui. 2006–2009 m. buvo Užsienio reikalų ministerijos sekretorius.

2009–2011 m. – Lietuvos ambasados Gruzijoje įgaliotasis ministras. 2011–2012 m. buvo Ministro Pirmininko A.Kubiliaus patarėjas.

Nuo 2013 m. balandžio 8 d. iki 2018 m. vasario mėn. – Lietuvos Respublikos nepaprastasis ir įgaliotasis ambasadorius Indijos Respublikoje.

Nuo 2019 m. sausio 28 d.  – Lietuvos Respublikos užsienio reikalų ministerijos kancleris. 2020 m. rugsėjo viduryje paskirtas Lietuvos ambasadoriumi Čekijoje.

2008 m. L.Talat-Kelpšai suteiktas Nepaprastojo pasiuntinio ir įgaliotojo ministro diplomatinis rangas.

## Nuorodos
* L. Talat-Kelpša: Lietuva griauna savo tarptautinį autoritetą (delfi.lt)

## Šaltiniai

|-

|-
|-
Asadabadas

**Asadabadas** () – miestas rytų Afganistane, tarpukalnių slėnyje prie Kunaro ir Pečo upių santakos, 13 km nuo Pakistano sienos; Kunaro provincijos centras. Pro miestą eina Džalalabado–Čitralio kelias, čia yra svarbiausias sienos kirtimo punktas į šiaurę nuo Chaibero perėjos. Verčiamasi žemės ūkiu (ryžiai, kviečiai, cukranendrės, daržovės), prekyba. Yra turgus, mečetė, rotušė.

## Istorija

Gyvenvietė susikūrė prie svarbaus kelio, ilgą laiką buvo neislamizuoto Kafiristano krašto paribyje. Viduramžiais miestas buvo žinomas kaip ***Čagasarajus***. Babūras mini užėmęs šį miestą. TSRS invazijos metu čia veikė tarybinė karinė bazė. Vėliau Asadabadą atkovojo mudžachedinai.

## Šaltiniai
Apykaklėtasis driežas

**Apykaklėtasis driežas** (*Chlamydosaurus kingii*) gyvena Australijoje ir Naujojoje Gvinėjoje. Savo priešus jis gąsdina išplėsdamas savo apykaklę.
Chostas

**Chostas** () – miestas pietryčių Afganistane, 150 km į pietus nuo Kabulo, netoli Pakistano sienos; provincijos centras. Keliai į Gardezą, Tanką, Ravalpindį, yra oro uostas. Miestas įsikūręs slėnyje, apsuptame 3000 m aukščio kalnų. Verčiamasi prekyba, žemės ūkiu, amatais. Veikia universitetas, didžioji mečetė.

Gyventojų dauguma – puštūnai.

## Istorija
TSRS invazijos į Afganistaną metu, mudžachedinai įsitvirtino Chosto slėnyje ir neleido įsiveržti Tarybinei armijai. Chosto apgultis truko net 8 metus. Kelias tarp Gardezo ir Chosto ~90 km eina siauru tarpukalnių slėniu ir yra itin patogus pasaloms. 1995 m. Chostą užėmė Talibanas. 2001 m. įvestos NATO pajėgos. JAV invazijos laikotarpiu čia vykdavo dažni susirėmimai ir teroristinės atakos.

## Sportas
* De Abasin Sape FC (futbolo klubas); įkurtas 2012 m. Nuo 2012 m. žaidžiantis Premjer lygoje.
* Chosto miesto stadionas;
Kalatas

**Kalatas** () – miestas pietų Afganistane, slėnyje prie Tarnako upės; Zabulio provincijos centras. Pro miestą eina Kabulo–Kandaharo kelias. Prekybinis centras. Netoli miesto yra šventu laikomas Ghar Bolan Babos urvas (730 m gylio). Yra Aleksandro Makedoniečio laikų tvirtovė („kalatas“).

## Šaltiniai
Puli Alamas

**Puli Alamas** () – miestas rytų Afganistane, į pietus nuo Kabulo, prie Logaro upės; Logaro provincijos centras. Pro miestą eina Kabulo–Gardezo kelias. Verčiamasi žemės ūkiu (tabako, cukraus, medaus gamyba). Veikia ligoninė, kelios mokyklos.

Puli Alame gyvena daugiausia puštūnai ir tadžikai.

## Šaltiniai
Kalaji No

**Kalaji No** () – miestas šiaurės vakarų Afganistane, tarpukalnių slėnyje, prie vieno Murgabo intakų; Badgiso provincijos centras. Pro miestą eina Herato–Mazari Šarifo kelias, yra vietinis oro uostas. Verčiamasi prekyba, drėkinamąja žemdirbyste.

Dauguma gyventojų – tadžikai.


File:Qala-I-Naw Apr 2009 innenstadt.jpg|Kalaji No gatvė
File:Qala-I-Naw Apr 2009 innenstadt 1.jpg|Kalaji No gatvė
File:Qala-I-Naw Apr 2009.jpg|Miesto panorama


## Šaltiniai
Afganistano transportas

**Afganistano transportas** – transporto infrastruktūra ir priemonės Azijos valstybėje Afganistane.

## Geležinkeliai

Vientiso geležinkelių tinklo šalyje nėra. Yra tik kelios neilgos, pasienio ruožuose įrengtos linijos:
* 75 km ilgio, 1520 mm pločio vėžės linija Mazari Šarifas–Termezas, sujungianti su Uzbekistano geležinkelių tinklu;
* 10 km ilgio, 1520 mm pločio vėžės linija Toragundis–Serhetabadas, sujungianti su Turkmėnistano geležinkelio tinklu.

Planuojama pratęsti liniją iš Mazari Šarifo iki Kabulo, iš ten – iki Pakistano. Kitas projektas yra geležinkeliu sujungti Mešchedą (Iranas) su Heratu.

## Keliai

Afganistane yra virš 42 tūkst. km automobilių kelių, iš kurių 12 350 km turi tvirtą dangą. Dauguma kelių įrengta TSRS ir JAV pagalba. TSRS invazijos laikais įrengtas strategiškai svarbus Salango tunelis. Dėl labai kalnuoto reljefo, nestabilios politinės padėties, prastos kelių priežiūros daugelis Afganistano kelių yra pavojingi. Kalnuose dažnos akmenų griūtys, sniego nuošliaužos, dažni ginkluotų grupuočių antpuoliai.

Eismas šalyje vyksta dešine kelio puse. Automobilių ūkį sudaro virš 730 tūkst. transporto priemonių. Didelė jų dalis yra tarybinės produkcijos automobiliai (ZIL, UAZ, Kamaz, Ural ir kt.), taip pat senos gamybos Mercedes-Benz.

Svarbiausi šalies plentai yra Kabulas–Kandaharas, Kabulas–Džalalabadas (toliau per Chaibero perėją į Pešavarą), Kabulas–Gardezas, Kabulas–Mazari Šarifas, Kandaharas–Heratas, Heratas–Mazari Šarifas, Mazari Šarifas–Kundūzas–Faizabadas. Įrengti pasienio postai su visomis kaimyninėmis šalimis, išskyrus Kiniją.

## Vandens transportas

Afganistanas neturi priėjimo prie jūros, laivybinių upių nėra, todėl laivyba nėra išvystyta.

## Oro transportas

 
Afganistane yra 53 oro uostai iš kurių 19 yra su danga. 4 oro uostai turi ilgesnius nei 3000 m pakilimo takus. Svarbiausias yra Kabulo tarptautinis oro uostas, iš kurio vyksta civiliniai skrydžiai į įvairius Azijos miestus (Islamabadą, Dubajų, Delį, Teheraną, Ankarą, Stambulą ir kt.) bei 1 Europos miestą (Maskvą). Kiti tarptautinės reikšmės oro uostai yra Kandahare, Mazari Šarife ir Herate. Skrydžius vykdo nacionalinė oro bendrovė „Ariana Afghan Airlines“, taip pat privačios bendrovės „Kam Air“, „Safi Airways“.

Į šiaurę nuo Kabulo yra Bagramo aerodromas, kuris yra svarbiausia NATO skrydžių bazė.
Afganistano himnas

**Afganistano valstybinis himnas** – Afganistano oficialus valstybinis simbolis. Nuo 2006 m. juo yra kūrinys *Mili Surūd* ( – „valstybės himnas“). Pagal dabartinę konstituciją, himnas turi būti puštūnų kalba, jame paminėta frazė Alach akbar ir šalies tautų pavadinimai.

## Istorija

Dėl nuolatinės santvarkos kaitos, šalies himnas taip pat dažnai keitėsi. Pirmasis himnas sukurtas 1926 m. Afganistano karalystės laikais. Jis žodžių neturėjo, buvo naudojamas karališkųjų svečių priėmimui. 1943 m. šis himnas pakeistas 1930 m. Mohammed Farukh parašytu kūriniu „Loya Salami“. 1973 m. nuvertus monarchiją ir paskelbus Afganistano Respubliką paskelbtas naujas himnas, kuris taip pat vadinosi *Mili Surūd* (autoriai Abdul Rauf Benawa ir Abdul Ghafoor Breshna). 1978 m. valdžią perėmė TSRS remiama Afganistano Demokratinė Respublika ir paskelbė socialistinės revoliucijos dvasią atspindintį himną (autoriai Suleiman Laeq ir Jalil Zaland). 1992 m. Afganistaną užvaldžius islamistams (Afganistano Islamo Valstybė), himnu paskelbta 1919 m. Ustad Qasim sukurta mudžachedinų karo daina, aukštinanti islamo šlovę (su priedainiu Alach Akbar). 1999–2002 m. šaliai atsidūrus Talibano valdžioje (Islamiškasis Afganistano Emyratas) šalis neturėjo jokio himno, nes pagal fundamentalistinį islamą muzika yra haram (uždrausta). NATO įsiveržus į šalį, grąžintas iki tol buvęs himnas, o 2006 m. sukurtas naujas himnas. Jo tekstą sukūrė Abdul Bari Jahani, o muziką parašė iš Afganistano kilęs Vokietijos kompozitorius Babrak Wassa.

## Eilės

## Nuorodos

* Vokalinis atlikimas
* Komunistinio Afganistano himnas
* Afganistano Islamo Valstybės himnas
Vertikali migracija

**Vertikali migracija** – periodinis tam tikrų organizmų, gyvenančių ežeruose ar vandenynuose, judėjimas. Ši migracija vyksta tuomet, kai naktį organizmai pakyla į epipelaginę zoną (iki 200 m gylio), o dieną nusileidžia į mesopolaginę zoną (iki 1 000 m gylio). Tai laikoma gausiausia migracija biomasės požiūriu.

## Šaltiniai
Raimondas Petrauskas

**Raimondas [[Petrauskas]]**:

* Raimondas Petrauskas (1960) – teisininkas, prokuroras
* Raimondas Petrauskas (1979) – krepšininkas
José Alvalade stadionas

**Estádio José Alvalade** – futbolo stadionas Lisabonoje, Portugalijoje. Namų rungtynes žaidžia Sporting Clube de Portugal klubas. Prieš tai klubas žaidė nugriauto to paties pavadinimo stadiono vietoje. Stadionas kartu su prekybos centru sudaro kompleksą, pavadinimu *Alvalade XXI*, į kurį įeina kino teatras, klubo muziejus bei kt. Suprojektuotas portugalų dizainerio Tomo Taveiros (). Pagal UEFA stadionų klasifikaciją priskiriamas penkių žvaigždučių stadionams, kuriame gali vykti pagrindinės UEFA varžybos. Stadionas talpina 52 095 žiūrovų. Po stadionu yra 1315 vietų automobilių stovėjimo aikštelė, 30 iš jų skirtos neįgaliesiems.

Oficialiai atidarytas 2003 m. rugpjūčio 6 d. Atidarymo dieną vyko futbolo varžybos tarp Sporting CP ir Manchester United. Svečiai rungtynes laimėjo 3–1. 2005 m. vyko UEFA Europos taurės finalas tarp Sportingo ir CSKA Moskva. Svečiai varžybas laimėjo rezultatu 3–1.

Stadione vyko penkios UEFA Euro 2004 varžybos. Pusfinalyje Portugalija, rezultatu 2–1 laimėjo prieš Nyderlandus.

## Nuorodos
* Sportingo klubo svetainė